HILLSONG TV
Austus 1.osa
Kas oled kunagi mõelnud austuse tähendusele
ning ka sellele, mida see tähendab sinu elus?
Kas näitad üles austust seal, kus vaja?
Mida tähendab austuse välja näitamine?
Ehk on ka meie elus neid inimesi,
kellele oleme jätnud austust üles näitamata?
Täna räägin ma austusest. See võib olla midagi,
millele me ei mõtle piisavalt. Austusel pole mitte ainult suur mõju
mitte ainult teiste inimeste eludele, vaid ka meie omale.
Mu palve on, et see saade oleks teile õnnistuseks.
Viimasel ajal olen kõnelenud õnnistatult elamisest.
Olen rääkinud õigest "peremeheks" olemisest,
uskudes Jumala tahtesse kinkida meile vara, maad ja maju.
Mitte rikutud meelega,vaid soovist olla õnnistatud õnnistamaks teisi.
Et olla pea ja mitte saba; olla peal ja mitte all ning laenaja.
Olen rääkinud ka mittepaiknemisest vahepealsel alal.
Vahepealne olles tõmmatakse sind sinna ja tänna.
Olles aga positsioneerunud õnnistuseks, sa tead, kus sa seisad,
kelle jaoks seisad ja mille eest seisad.
Me pole - kustpoolt tuul, sealtpoolt meel.
Me järgneme Issandale Jeesusele Kristusele.
Täna soovin kõnelda austuse tähtsusest sinu elus,
et võiksid elada õnnistusena ja õnnistatult.
Üks mu lemmiktegevusi on jalutada oma koeraga Barleyt Bondi rannas.
Igaüks, kes Bondi randa Sydneys on sattunud,
teab, et seal on graffitit täis joonistatud sein.
Graffitid tekivad ja kaovad - inimesed joonistavad vanade peale uusi.
Selle seina ühes otsas on üks joonistus,
mida keegi pole peale selle joonistamist puudutanud.
See on seal olnud alates 2002.aastast.
Sinna on joonistatud üks ilus polüneesia tüdruk,
kes elas Sydney idaosas.
2002.a oktoobris oli ta puhkusel Bali saarel.
Seal toimus terrorirünnak, mille tagajärjel nii tema
kui 200 teist austraallast lasti õhku.
See, mis mind hämmastab, on see, et 10 aasta jooksul
on joonistused vahetunud, aga inimestel on jätkunud austust
selle tüdruku pilti mitte üle joonistada.
Austus on võimas asi iga inimese elus.
Palvetan, et meie kogudus mõistaks alati austuses peituvat väge.
1.Peetruse 2:17 on kirjas: " Austage kõiki, armastage vendi,
(see tähendab oma õdesid ja vendi) kartke Jumalat ja austage kuningat!"
Me võiksime seda kirjakohta ka nii lugeda:
"Austage kõiki inimesi, austage õdesid ja vendi Kristuses,
austage Jumalat ja kuningat." Kui elad austades teisi,
asetad sa end õnnistustesse. Austus ei tööta ühesuunaliselt.
Me ei austa vaid Jumalat. Ma palvetan, et meie kogudus mõistaks
austuses peituvat jõudu. Palvetan, et austaksime kõiki.
Kui inimesed tulevad kogudusse, vajavad nad tunda,
et nende väärikusest hoolitakse.
Austada tuleb kõiki inimesi, mitte ainult mõningaid.
Austusega kaasneb palju tõotusi. Tahan julgustada ka noori inimesi,
hoolimata sellest, mida popkultuur soosib,
elama austust jagavat elu. Seda seoses just võimude ja juhtidega.
Julgustan teid erinema lahedast rahvast
ning pühenduma andma oma elus au neile,
kellele see on määratud.
Jumal õnnistab seda. Austust saadab Jumala õnnistus.
Rm 13:7 on kirjas järgnev, mida püüame ka öelda rõõmsalt:
"Täitke kõigi vastu oma kohustused: andke maksu, kellele maksu;
tolliraha, kellele tolliraha;" mitte ei proovi asju kohvris üle piiri toimetada!
"kartust, kellele kartust; au, kellele au!"
Näita üles austust, kui seda vajatakse.
Millistele inimestele oma elus sa võlgned austust?
Öeldakse, et mees peab olema sisemiselt suur, et anda au.
Tugev on naine, kes annab au. Me alustame au andmisest Issandale.
Au andmisega kaasnevad tõotused. Õp 3:9 on kirjas:
"Austa Issandat oma varandusega ja uudseviljaga kõigest oma saagist,
siis su aidad täituvad küllusega ja veiniaamid ajavad üle!"
Me võime korduvalt näha seda, et kui Piibel räägib au andmisest,
kaasnevad sellega õnnistused. Inimesed ei aseta end õnnistustesse,
kuna ei mõista au ülesnäitamise tähtsust.
Meid on kutsutud austama nii Issandat kui ka kuningat.
Meie rahva jaoks tähendab see peaministrile asutuse andmist.
See võib olla valitsusjuht, peaminister, koguduse pastor,
sinu ülemus - iga inimene, kes on sinu üle.
Austuse andmine toob me ellu õnnistuse.
Meie osaks on elada austusväärset elu -
andes julgelt au seal, kus au tuleb anda.
Kas pole naljakas, et Piibel käsib meil austada oma vanemaid,
sest inimestel on oma vanematega väga erinevaid kogemusi.
Mõnedel on lihtne olnud oma vanemaid austada,
teistel on olnud raskemaid kogemusi.
Piibel mitte ainult ei õpeta meid austama oma vanemaid.
Ef 6:2:" Austa oma isa ja ema,” mis on esimene tõotusega käsusõna!
Piibel mitte ainult ei ütle, et me austaks oma vanemaid,
vaid räägib ka sellest, et seda tehes tuleb me ellu õnnistus.
See võib olla, et su isa ei vääri inimlikus mõttes su austust.
Austuse andmine pole aga ainult nendega seotud,
vaid otseselt ka meie käekäiguga.
Palvetan, et me kogudus võiks alati olla au andev.
Kui ülistame Issandat, on see meie võimalus anda Temale au.
Kuuldes Jumala Sõna õpetust, austame me Jumalat seda vastu võttes.
Kui anname oma armastuse anni, austame me Jumalat.
Me tahame olla au andvad inimesed.
Piibel ütleb, et see on tähtis ja sellega kaasneb õnnistus.
Piibel ütleb: "Austa oma isa ja ema,”
mis on esimene käsk koos tõotusega.
Kaasnev tõotus on kirjas 5.Ms 5:16 "Sa pead austama oma isa ja ema,
nõnda nagu Issand, su Jumal, sind on käskinud,
et su päevi pikendataks ja et su käsi hästi käiks sellel maal,
mille Issand, su Jumal, sulle annab!"
See pole mitte ainus kirjakoht, mida järgides kaasneb õnnistus.
Isegi kui su elu on lühike, saab sinu elutöö olema suure kaaluga -
õnnistuseks teistele.
Sinu unistused, igatsused ja Jumala eesmärgid saavad tõeks.
Mehed, teid on kutsutud austama oma naisi!
Ka sellega kaasneb tõotus. See on erakordne,
pange tähele seda kirjakohta. Te tulite siia kuulama Jumala Sõna,
mitte minu filosoofiat. 1.Peetruse 3:7 on kirjas:
"Nõndasamuti, mehed, elage mõistvalt naisega"
Sa võid küll naist armastada, aga katsu teda mõista...
"Elage mõistvalt naisega kui nõrgema astjaga."
Nõrgem astja ei tähenda seda,
et Jumal oleks nad loonud nõrkadeks. Kui mu naine soovib,
võib ta mind vabalt rajalt maha võtta.
Küll aga nõrgem astja selles suhtes, et me meestena oleme kohmakamad,
räpakamad ja nurgelisemad. Justkui kaubalaeva kastid.
Samas kui nemad on ilusad, suurepärased,
peenetundelised ja kallid kui hinnalised vaasid.
Me peame mõistma au andmise tähtsust.
Oma kaasale austuse ülesnäitamisega kaasneb järgnev tõotus:
"Osutage naistele austust nagu elu armuanni kaaspärijatele,
et teie palvetel poleks takistusi." Kui mees austab oma naist,
astutakse koos õnnistuse sisse, millega kaasneb tõotus,
et ollakse koos elu armuanni kaaspärijad.
Piiblis pole palju kohti, mis räägivad
palvete kuulmise takistustest.
Sinu palvet ei kuulda, kui sa ei austa oma naist.
On palju tõotusi, mis kaasnevad au andmisega.
Austa Jumalat, Ta avab teile taevaluugid.
Austa oma naist ja su palvete kuulmisele pole takistust
ning te käite koos, kogedes armu ja soosingut.
Piiblis on imelisi viise, kuidas meid õpetatakse austust andma.
Austa oma vanemaid, et su käsi hästi käiks.
Austuse andmine asetab sind õnnistustesse.
Vahel meie kultuur ja taust ei soosi austust.
Kui aus olla, pole alati lihtne elada au andes.
Piibel ütleb, et austaksime kõiki inimesi.
Palvetan, et meie kogudus oleks koht,
kus teeksime oma parima, et lugu pidada kõikidest.
Olenemata inimese eluetapist. Et poleks erilisi kohti
ainult kuulsatele ja rikastele. Hinnakem kõrgelt kõiki inimesi!
Sõltumata sellest, kui murtuna, patusena,
nõrga ja läbikukkununa inimene end tunneb,
et me poleks kogudus, kus hukka mõistetakse.
Kui räägin kirjakohast, et mehed elaks austavalt naisega,
et nende palvetel poleks takistusi ning et käidaks koos
kui elu armuanni kaaspärijad,
et need, kes te olete läbi teinud lahutuse
ja teinud vigu, et te ei käiks hukkamõistu all
vaid andekssaanuna vaataksite lootusrikkalt edasi öeldes:
"Jumala suure halastuse ja armu läbi
võin ma õppida oma vigadest ja elada kui austust andev astja."
See pole hukkamõistu-sessioon. See on julgustuseks ja ülesehituseks.
Igaüks meist on teinud vigu.
Austus on lahe asi. Austus tähendab kaalukust.
Kui sa kedagi austad, tähendab see,
millise kaalu sa nende arvamusele annad.
Millise kaalu annad nende armastusele või kohalolule?
Ka seoses juhtkonnaga, millise kaalu sa neile annad?
Au mitteandmise kaaluks on justkui vaid auru lisamine.
Kui me talvel välja hingame, tuleb me suust vaid auru.
Sel pole mingit kaalu. See haihtub õhku.
Kui me ei austa inimesi, ei lisa see mingit kaalu.
Millele me kaalu anname, seda me ka austame.
Kui annad kaalu jutlustele ja õpetustele Sõnast,
siis austad sa Jumala Sõna.
Kui aga kuulates hakkad mõtlema muudele asjadele,
ei austa sa Sõna oma elus. Austama tähendab ka kõrgeks tõstma.
Kõrgeks tõstmine on ilus ja võimas asi.
Ps 112 räägitakse õiglasest mehest: "võimsaks saab tema seeme maa peal"
"Ta jagab välja rikkalikult ja annab vaestele;
tema õigus püsib ikka," Seejärel öeldakse midagi päris huvitavat:
"Tema sarv on kõrgel au sees." Mis on mehe sarv?
Kõnelen siin täiskasvanutele. Kui otsida sõna "sarv" tähendust,
tähendaks see elevandi puhul tema kihvasid.
Me räägime millestki, mis peegeldab tema maskuliinsust.
See kirjakoht ülistab mehe mõjujõudu, jõudu ja tugevust,
aga keskendub eelkõige siiski tema mehelikkusele.
Ehk otse ja omadega öeldes: see räägib mehe "sarvest".
See räägib mehest, kes on otsustanud austada Jumalat kogu oma eluga.
Nii oma maskuliinsuses, lojaalsuses kui seksuaalelus.
Ja siis "tema sarv on kõrgel au sees."
Õp 5:9 räägib mehest ilma auta.
"Et sa ei annaks oma au mitte teistele" See kirjakoht räägib abielurikkumisest.
Selline mees annab oma au teistele, selle asemel, et olla ülendatud.
Nii raisatakse Jumala poolt antud potentsiaali, võimalusi ja õnnistusi.
Oma aastad antakse seda tehes kurjale. Tahan julgustada igat meest täna
elama oma elu auväärsel viisil, tunnistades seda,
et Jumal võib meid ülendada, samuti meie unistusi.
Kui pühendad oma mehelikkuse, jõu ja tugevuse Jumalale,
kasvatab Tema su mõjukust ja liigub su elus võimsamalt,
kui sa eales oleksid ette kujutanud. Palvetan, et oleksime kogudus,
kes mõistab austuse tähtsust, et võiksime kogeda õnnistusi
ja olla ise õnnistuseks. Mitte andes oma au võõrale.
Taaskord, siin on ka täna inimesi, kes selles on eksinud.
Ometi ei taha, et te end piitsutaksite minevikus tehtu üle.
Tõde on see, et me lõikame seda, mida külvame.
Ometi on ka sinu jaoks olemas lootus ja tulevik!
Nüüd elad sa oma elu rajatuna uuele alusele,
olgu sul julgust ja tarkust elada õnnistustes! Seda Jeesuse nimel!
Austus ja austusetus on väga reaalsed asjad me elus.
Kui elame austust andmata
või kui võtame inimesi iseenesestmõistetavatena,
võtame elu kergekäeliselt.
Piibli põhjal saame aru austusetusest kui millestki,
mis ei anna elule kaalu.
Lisame kaalukust läbi austuse ülesnäitamise inimestesse!
Piibel käsib meil au anda kuningale, vendadele ja kõikidele inimestele.
Austust on vaja anda seal, kus see on ette nähtud.
Me peame mõtlema austusele.
Piibel räägib sellest, et austusega kaasnevad tõotused.
"Austa oma isa ja ema,” see on esimene käsusõna tõotusega,"
1.Pt 5:17 räägitakse meie palvete kuulmisest.
Meid on kutsutud austama oma naisi, et meie palvetele ei oleks takistusi.
Me võime takistada oma elus õnnistuste kogemist,
kui me ei näita üles austust.
Olles ebakindlad, ei näita me üles austust, kuna mõtleme iseendale.
Austus on alati lahke. Me seame lahkelt teised inimesed
endast ettepoole.
Austuse näitamine väljendub ka tegudes.
Tahan teid julgustada juba täna austama oma elus neid inimesi,
keda Jumal on me ellu pannud.
See tähendab ka meie lähedasi inimesi.
On lihtne austada neid, keda imetleme, nt nagu superstaare.
Ärme aga unusta austada neid inimesi, kes meie ümber on.
Olen olnud Hillsongi koguduse pastoriks 23 aastat.
Minu osaks on olnud olla nõustajaks kriisiolukordadeks.
Inimeste jaoks on vaja olemas olla õnnetustes ja muudes kriisioludes.
Enamasti on tähendanud see hoolitsuse pakkumist haiglates.
Ainuüksi inimese kõrval olemine hädaolukorras
kannab endas sõnumit, et temast hoolitakse.
See on austuse ülesnäitamine teise inimese suhtes.
Hoolimata olukorrast, kuhu inimene sattunud on.
Olen olnud haiglas sellistes olukordades,
kus inimene pole enam teadvusel. Ometi aga nad kuulevad sind.
Olen küsinud inimestelt, kas nad on teinud rahu Jumalaga.
Olen palunud inimestel koomas olles oma kätt selle tunnistuseks pigistada.
Paljudel kordadel on nad seda ka teinud.
Need on olnud ühed väga erilised hetked.
Austus ei ole keeruline asi. See ei pea olema mingi suur žest.
See on inimese väärtustamine, talle väärtuse andmine.
Ainuüksi kellegi heaks kohale minemine,
paneb inimese end tundma väärtustatuna ja armastatuna.
See on minu jaoks austuse välja näitamine.
Selle albumi nimi on Zion. See, mida Jeesus tuli tooma meile,
oli Isa tahte ja Tema Kuningriigi ilmsikssaamine inimeste seas meie kaudu.
ISSAND ON VALINUD SIIONI
TA ON IGATSENUD
SEDA OMA ELUASEMEKS
Võta südamesse ja lase Tema armastusel
juhtida end läbi pimedast ööst
Hoia kinni lootusest, mis on Temas
ja ole julge
Surma läbi on langenud maailma saanud pääste
Tema kannab arme, mis on makstud meie vabaduse eest
Tema nimes saavad kõik me hirmud minema pühitud
Ole julge
ja lase Tema armastusel juhtida end läbi pimedast ööst
Hoia kinni lootusest, mis on Temas
Tõuse taas jalule
"MAAILMAS AHISTATAKSE TEID, AGA OLGE JULGED:
MINA OLEN MAAILMA ÄRA VÕITNUD." Jh 16:33
Tõstame Jumala rahvana üheskoos oma käed Tema auks.
Kõik meie mured ja pisarad
Jumalas on meie lootus
ja Tema on kõik ületanud meie eest
OMADES SAMA ARMASTUST, OLLES SAMAS VAIMUS
JA TEENIDES SAMA EESMÄRKI
ME LAIENDAME JUMALA KUNINGRIIKI MAA PEAL
Üks mulle väga südamelähedane ettevõtmine on Hillsongi juhtide võrgustik.
Selles ühendavad inimesed jõud Kristuse koguduse jaoks.
Hillsongi koguduse eesmärk on jõuda inimesteni
ja teha kõike seda, milleks Jumal meid igaüht on kutsunud.
Me oleme saanud häid sõpru Hillsongi võrgustiku kaudu.
Kogudustevaheline suhtlus on saanud hoogu juurde.
Võrgustiku läbi on arenenud omavaheline suhtlus.
See võrgustik on pidevalt kasvav ja arenev.
Astugem üheskoos välja, et Jumala tahe võiks tuntuks saada.
LIITU, VARUSTA & TEENI LIGIMEST. Hillsong leadership network.
ÄRKAMINE
Midagi on sinu sees toimumas.
Sinu iseloomu kasvatatakse ja muudetakse.
Sinu juured lähevad sügavale mulda.
Sa kasvatad usalduse, kindluse ja tugevuse.
Saad tõusta vaid nii kõrgele, kui sügaval on su juured.
Ära põlga väikest algust. See on tee kõrgustesse,
kuhu Jumal sind tõsta tahab.
Jeesuse vere läbi on tõmmatud piir igale needusele sinu elus.
Niisamuti on Tema vere läbi kõik ahelad su elus murtud!
Nii sina, kui ka su järeltulevad põlved on vabastatud.
See, millest sinu eelkäijad on läbi läinud,
pole enam järeltulevate põlvkondade osa.
Sinu elu on Jeesuse läbi muudetud. Su ellu tuleb suur rõõm!
Sa võid hõisata ja olla väga rõõmus!
Ärkamine on jõudnud siia linna!
Olen rõõmus selle üle, et vaatasid tänast saadet.
Tahan julgustada sind uskuma Jumalalt parimat.
Piiblis on kirjas, et Jumal on tõotanud meid mitte kunagi hüljata.
Vahel tundub, et Ta justkui vaikib.
Selline tunne võib olla, et Jumalat nagu polekski su kõrval.
Piibel aga ütleb, et Ta on kõikjalolev.
Jumal on alati kohal. Ära karda Teda paluda,
et Ta tuleks sinu ellu. Ta on tõotanud vastata igale küsijale
ja Ta tuleb me ellu.
Jumal õnnistagu teid kõiki!
Ärge unustage, et parim on veel ees!
Tõlge: Triin Pöör